de venia avium. 



529 



Recipiuntur a vena cordis superiore praeter ramos, quos ea fre- 

 quentes e superioribus partibus veotriculi sinistri colligit, etiam vena 

 coronaria parva s. d extra, quae ramis nonnullis quum e ventri- 

 culi dextri parte superiore anteriore, tum ex atrio dextro profluentibus 

 composita in sulci transversi dextri parte superiore ad eam currit. 



In quodam Galli gallinacei specimine inveni duas venas cordis 

 superiores, quae separatae hiarunt. Altera legitime decurrens venam 

 coronariam parva m recepit, altera magis sinistrorsum collocata cum 

 vena coronaria magna est coniuncta (cf. Tab. XL VII. Fig. III). 



§6. 



In Columba domestica venae eae similiter decurrunt. Attamen 

 vena coronaria magna est brevior, atque pro ea oritur in parte sinistra 

 apicis cordis alia vena, quae ad superiorem faciem cordis transit et a 

 vena cordis superiore recipitur. 



In Pico viridi duas venas cordis superiores inveni, quarum ostia 

 separata lere lineam unam et dimidiam inter se distabant. Vena co- 

 ronaria magna, sola atrium dextrum petens, recipiebat ramum quen- 

 dam haud debilem e latere sinistro ventriculi sinistri venientem. 



In Ansere cinereo domestico atque mAnate Boschade domestica 

 vena coronaria magna de regula non cum vena cordis superiore con- 

 iungi, sed iuxta eam hiare videtur. Ceterum eae venae simili modo 

 ac in Gallo et Columba decurrunt. 



Vol. XXI. P. II. 



<i7 



